4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 98 της 2/7 Ιουλ. 1959 Περί παρατάσεως προθεσμιών Ν.Δ. 3721/1957 «περί συστάσεως Οργανισμού Αστικών Συγκοινωνιών Θεσσαλονίκης». Λαβόν υπ’ όψει την ενώπιον αυτού γενομένην έγγραφον εισήγησιν του Υπουργού Συγκοινωνιών, αποφασίζει: 1.Η εν τω εδαφίω δευτέρω της παραγράφου 4 του άρθρου 26 του Ν.Δ. 3721/57 «περί συστάσεως Οργανισμού Αστικών Συγκοινωνιών Θεσσαλονίκης (Ο.Α.Σ.Ο)» χορηγηθείσα ανατρεπτική προθεσμία οκτώ μηνών προς προσαρμογήν των λεωφορείων εις τον καθορισθέντα δυνάμει της αυτής ως άνω παραγράφου νέου τύπου λεωφορείου παρατείνεται μέχρι 15 Σεπτεμβρίου 1959. 2.Εις τα δια της παραγράφου 3 του αυτού ως άνω άρθρου ενταχθέντα εις το συσταθέν 54 ΚΤΕΛ Νομού Θεσσαλονίκης λεωφορεία, επιτρέπεται, εντός της εν παραγράφω 1 της παρούσης αναφερομένης προθεσμίας: α)Η διασκευή των υπαρχόντων αμαξωμάτων των λεωφορείων ώστε ταύτα να περιλαμβάνωσι μέχρι 43 θέσεις καθημένων και ορθίων επιβατών μετά του οδηγού ή η τοποθέτησις ετέρων μεταχειρισμένων, αλλ’ εν καλή καταστάσει αμαξωμάτων περιλαμβανόντων τας αυτάς ως άνω θέσεις. Εις αμφοτέρας τας περιπτώσεις λαμβάνονται τα προσήκοντα μέτρα δια την τυχόν αναγκαίαν επιμήκυνσιν και ενίσχυσιν των πλαισίων των λεωφορείων, η δε χορήγησις της αδείας κυκλοφορίας αυτών ενεργείται μετ’ έλεγχον της αρμοδίας υπηρεσίας διαπιστούσης την λήψιν των ως άνω προσηκόντων μέτρων. (Αντί της σελ. 348,01) Σελ. 348,01(α) 138-57 Αστικές συγκοινωνίες Θεσσαλονίκης-Ο.Α.Σ.Θ. 21.Ζ.γ.3-4 β)Η εν τη προηγουμένη περιπτώσει α΄ διασκευή των υπαρχόντων αμαξωμάτων ή η τοποθέτησις ετέρων μεταχειρισμένων εν καλή καταστάσει δύνανται να γίνη και δι’ αλλαγής του πλαισίου του λεωφορείου δι’ ετέρου καταλλήλου, αχρηστευομένου του αντικαθισταμένου, δι’ αποκοπής αυτού εις τρία τουλάχιστον μέρη.  Η αγοραπωλησία του πλαισίου ενεργείται δια συμβολαιογραφικής πράξεως, τούτο δε εν πάση περιπτώσει δεν δύναται να προέρχηται εξ αχρηστευθέντος αυτοκινήτου. γ)Η αντικατάστασις των ως άνω ενταχθέντων λεωφορείων δι’ ετέρων μεταχειρισμένων μεν αλλ’ εν καλή καταστάσει πλήρων λεωφορείων μετά των αμαξωμάτων αυτών περιλαμβανόντων μέχρι 43 θέσεων καθημένων και ορθίων επιβατών. Εν τη περιπτώσει ταύτη η καλή κατάστασις των λεωφορείων διαπιστούται υπό της αρμοδίας υπηρεσίας οπότε και μόνον χορηγείται η άδεια κυκλοφορίας. Τα αντικαθιστώμενα λεωφορεία υπόκεινται εις τους εκ των κειμένων διατάξεων περιορισμούς, ιδία δε των υπ’ αριθ. 208094/58, 107271/59 και 144424/59 αποφάσεων του Υπουργείου Συγκοινωνιών και Δημοσίων Έργων. Εις απάσας τας ως άνω περιπτώσεις ως διάρκεια ζωής του τιθεμένου εν κυκλοφορία λεωφορείου λαμβάνεται η του εν τω 54ω ΚΤΕΛ δυνάμει της παραγρ. 4 του άρθρου 3 του Ν. 3721/57 ενταχθέντος τοιούτου, κατά τα εν τω άρθρω 26 του Ν. 2119/52 επιτασσόμενα, μη επιτρεπομένης εν ουδεμιά περιπτώσει της παρατάσεως αυτής και μετά την λήξιν της οποίας αντικαθίσταται τούτο υποχρεωτικώς δια νέου καινουργούς του εγκεκριμένου τύπου. Οπωσδήποτε και εις οιανδήποτε περίπτωσιν εφαρμογής της παρούσης, άπαντα τα λεωφορεία του 54ου ΚΤΕΛ Θεσσαλονίκης δέον να έχωσιν αντικατασταθή μέχρι 31ης Δεκεμβρίου 1963 δια νέων καινουργών του καθορισθέντος δια της ειρημένης παραγρ. 4 του άρθρου 3 του Ν. 3721/57 νέου τύπου. 3.Η εν τη παραγρ. 5 του ως άνω άρθρου 26 περίοδος «Ειδικώτερον δια τας γραμμάς Πανοράματος, Ασβεστοχωρίου και Ν. Μαγνησίας η μείωσις αύτη ανέρχεται τουλάχιστον εις 35%» καταργείται. 4.Από της ισχύος της παρούσης καταργείται η υπ’ αριθ. 42 της 4 Μαρτίου 1959 Πράξις του Υπουργικού Συμβουλίου. Εκδόσαν προς τούτο την παρούσαν υπ’ αριθ. 98 πράξιν αυτού κυρωθησομένην νομοθετικώς μερίμνη του Υφυπουργού Συγκοινωνιών. Σελ. 348,02(α) 138-58 